CELEX: 32022D0579
Language: et
Date: 2022-04-08 00:00:00
Title: Nõukogu otsus (ÜVJP) 2022/579, 8. aprill 2022, millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu

8.4.2022   
               
               
                  ET
               
               
                  Euroopa Liidu Teataja
               
               
                  L 111/81
               
            
         NÕUKOGU OTSUS (ÜVJP) 2022/579,
         8. aprill 2022,
         millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. oktoobril 2012 vastu otsuse 2012/642/ÜVJP, (1) mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu.
                  
               
                     (2)
                  
                  
                     Venemaa Föderatsiooni president kuulutas 24. veebruaril 2022 välja sõjalise operatsiooni Ukrainas ja Venemaa relvajõud alustasid rünnakut Ukraina vastu, sealhulgas Valgevene territooriumilt. Kõnealuse rünnakuga rikutakse jämedalt Ukraina territoriaalset terviklikkust, suveräänsust ja sõltumatust.
                  
               
                     (3)
                  
                  
                     Nõukogu võttis 2. märtsil 2022 vastu otsuse (ÜVJP) 2022/356, (2) millega muudetakse otsuse 2012/642/ÜVJP pealkirja ja kehtestatakse täiendavad piiravad meetmed vastusena Valgevene osalemisele Venemaa agressioonis Ukraina vastu.
                  
               
                     (4)
                  
                  
                     Oma 24. märtsi 2022. aasta järeldustes märkis Euroopa Ülemkogu, et liit on endiselt valmis liikuma kiiresti edasi täiendavate koordineeritud tõhusate sanktsioonidega Venemaa ja Valgevene vastu, et tulemuslikult pärssida Venemaa võimekust agressiooni jätkata.
                  
               
                     (5)
                  
                  
                     Olukorra tõsidust arvesse võttes on asjakohane keelata müüa Valgevenele liikmesriigi ametlikus vääringus nomineeritud vabalt võõrandatavaid väärtpabereid ning müüa, tarnida, üle kanda ja eksportida Valgevenesse liikmesriigi ametlikus vääringus nomineeritud pangatähti.
                  
               
                     (6)
                  
                  
                     Samuti on asjakohane keelata kõigil Valgevenes asutatud autoveo-ettevõtjatel kaupade maanteevedu liidu territooriumil, sealhulgas transiidi eesmärgil.
                  
               
                     (7)
                  
                  
                     Kõneluse meetme rakendamiseks on vaja täiendavaid liidu meetmeid.
                  
               
                     (8)
                  
                  
                     Otsust 2012/642/ÜVJP tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsusest 2012/642/ÜVJP muudetakse järgmiselt.
            
                        1)
                     
                     
                        Artikli 2w lõige 1 asendatakse järgmisega:
                        
                           „1.   Keelatud on müüa Valgevene kodanikele või Valgevenes elavatele füüsilistele isikutele või Valgevenes asutatud juriidilistele isikutele, üksustele või asutustele pärast 12. aprilli 2022 emiteeritud vabalt võõrandatavaid väärtpabereid, mis on nomineeritud liikmesriigi ametlikus vääringus, või selliste investeerimisfondide osakuid, millega nendesse väärtpaberitesse investeeritakse.“
                        
                     
                  
                        2)
                     
                     
                        Artikkel 2x asendatakse järgmisega:
                        
                           „Artikkel 2x
                           
                              1.   Keelatud on müüa, tarnida, üle kanda ja eksportida liikmesriigi ametlikus vääringus nomineeritud pangatähti Valgevenesse, Valgevenes asuvale füüsilisele või juriidilisele isikule, üksusele või asutusele, sealhulgas valitsusele ja Valgevene Keskpangale, või Valgevenes kasutamiseks.
                           
                           
                              2.   Lõikes 1 sätestatud keeldu ei kohaldata liikmesriigi ametlikus vääringus nomineeritud pangatähtede müügi, tarnimise, ülekandmise ega ekspordi suhtes, kui kõnealune müük, tarnimine, ülekandmine või eksport on vajalik:
                              
                                          a)
                                       
                                       
                                          Valgevenesse reisivatele füüsilistele isikutele või nendega koos reisivatele lähimatele pereliikmetele isiklikuks kasutamiseks või
                                       
                                    
                                          b)
                                       
                                       
                                          Valgevenes tegutsevatele ja rahvusvahelise õiguse kohase puutumatusega kaitstud diplomaatilistele või konsulaaresindustele või rahvusvahelistele organisatsioonidele nende ametlikel eesmärkidel.“
                                       
                                    
                        
                     
                  
                        3)
                     
                     
                        Lisatakse järgmine artikkel:
                        
                           „Artikkel 2z
                           
                              1.   Kõigil Valgevenes asutatud autoveo-ettevõtjatel on keelatud vedada kaupu maanteel liidu territooriumil, sealhulgas transiidi eesmärgil.
                           
                           
                              2.   Lõikes 1 sätestatud keeldu ei kohaldata autoveo-ettevõtjate suhtes, kes veavad posti universaalteenusena.
                           
                           
                              3.   Lõikes 1 sätetatud keeldu ei kohaldata kuni 16. aprillini 2022 kaubaveo suhtes, mis algas enne 9. aprilli 2022, tingimusel et autoveo-ettevõtja sõiduk:
                              
                                          a)
                                       
                                       
                                          oli juba 9. aprillil 2022 liidu territooriumil või
                                       
                                    
                                          b)
                                       
                                       
                                          peab läbima liidu territooriumi, et pöörduda tagasi Valgevenesse.
                                       
                                    
                           
                              4.   Erandina lõikest 1 võivad liikmesriigi pädevad asutused lubada Valgevenes asutatud autoveo-ettevõtja kaubavedu, kui need pädevad asutused on teinud kindlaks, et selline vedu on vajalik:
                              
                                          a)
                                       
                                       
                                          maagaasi ja nafta, sealhulgas rafineeritud naftatoodete ning titaani, alumiiniumi, vase, nikli, pallaadiumi ja rauamaagi ostuks, impordiks või transpordiks liitu;
                                       
                                    
                                          b)
                                       
                                       
                                          farmaatsia-, meditsiini-, põllumajandustoodete ja toiduainete, sealhulgas nisu ja selliste väetiste ostuks, impordiks või transpordiks, mille import, ostmine ja transport on käesoleva otsuse alusel lubatud;
                                       
                                    
                                          c)
                                       
                                       
                                          humanitaartegevuseks või
                                       
                                    
                                          d)
                                       
                                       
                                          liidu ja liikmesriikide diplomaatiliste ja konsulaaresinduste, sealhulgas delegatsioonide, saatkondade ja missioonide, või rahvusvahelise õiguse kohase puutumatusega kaitstud rahvusvaheliste organisatsioonide tegutsemiseks Valgevenes.
                                       
                                    
                           
                              5.   Asjaomane liikmesriik teavitab teisi liikmesriike ja komisjoni kõikidest lõike 4 alusel antud lubadest kahe nädala jooksul alates loa andmisest.“
                           
                        
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 8. aprill 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 15. oktoobri 2012. aasta otsus 2012/642/ÜVJP, mis käsitleb piiravaid meetmeid seoses olukorraga Valgevenes (ELT L 285, 17.10.2012, lk 1).
         
            (2)  Nõukogu 2. märtsi 2022. aasta otsus (ÜVJP) 2022/356, millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes (ELT L 67, 2.3.2022, lk 103).